खिमलासा बस स्टैंड पर बुधवार की शाम एक अज्ञात व्यक्ति मृत हालत में पड़ा हुआ मिला है। सूचना पर पुलिस पहुंची और पंचनामा कार्रवाई कर शव खुरई पीएम के लिए भेजा है। पुलिस ने बताया कि एक व्यक्ति बस स्टैंड पर बेसुध हालत में पड़ा था। लोगों ने सूचना दी तो 108 कर्मी पहुंचे। उन्होंने देखा और मृत बताया। सूचना पर पुलिस कर्मी गए और पंचनामा कार्रवाई कर शव को कब्जे में लेकर पीएम के लिए खुरई भेज दिया है। मृतक अज्ञात है और हालत से भिखारी एवं मानसिक रुप से कमजोर लगा रहा था।